CELEX: 62015CN0224
Language: fi
Date: 2015-05-15 00:00:00
Title: Asia C-224/15 P: Valitus, jonka Rose Vision, S.L. on tehnyt 15.5.2015 unionin yleisen tuomioistuimen (viides jaosto) asiassa T-45/13, Rose Vision ja Seseña v. komissio, 5.3.2015 antamasta tuomiosta

13.7.2015   
            
            
               FI
            
            
               Euroopan unionin virallinen lehti
            
            
               C 228/8
            
         Valitus, jonka Rose Vision, S.L. on tehnyt 15.5.2015 unionin yleisen tuomioistuimen (viides jaosto) asiassa T-45/13, Rose Vision ja Seseña v. komissio, 5.3.2015 antamasta tuomiosta
   (Asia C-224/15 P)
   (2015/C 228/10)
   Oikeudenkäyntikieli: espanja
   
      Asianosaiset
   
   
      Valittaja: Rose Vision, S.L. (edustaja: abogado J.J. Marín López)
   
      Muu osapuoli: Euroopan komissio
   
      Vaatimukset
   
   
               —
            
            
               Unionin tuomioistuimen on kumottava unionin yleisen tuomioistuimen (viides jaosto) 5.3.2015 antama tuomio Rose Vision ja Seseña v. komissio (T-45/13, EU:T:2015:138).
            
         
               —
            
            
               Unionin tuomioistuimen on todettava, että maksujen keskeyttäminen, josta komissio ja muut unionin elimet (erityisesti tutkimuksen toimeenpanovirasto) päättivät tilintarkastusten 11-INFS-025 ja 11-BA119-016 yhteydessä, ja valituskirjelmän 51 kohdassa mainitut seuraukset ovat pätemättömiä.
            
         
               —
            
            
               Unionin tuomioistuimen on todettava, että komissio on syyllistynyt FutureNEM-hanketta koskevan tukisopimuksen luottamuksellisuusvelvollisuutta koskevien sopimusmääräysten rikkomiseen, minkä takia komission on maksettava Rose Visionille vahingonkorvausta valituskirjelmän 93 kohdassa mainitun mukaisesti.
            
         
               —
            
            
               On todettava, että komissio on sopimussuhteen ulkopuolisessa vastuussa Rosa Visionille, koska se on sisällyttänyt tämän komission tulojen ja menojen hyväksyjien ja toimeenpanovirastojen käyttöön tarkoitetusta ennakkovaroitusjärjestelmästä tehdyllä päätöksellä 2008/969/EY, Euratom (1) perustetun ennakkovaroitusjärjestelmän varoitustasolle W 2 ja keskeyttänyt maksut, minkä takia sen on maksettava Rosa Visionille korvausta valituskirjelmän 122 kohdassa mainituista aineellisista tai taloudellisista vahingoista sekä aineettomista vahingoista.
            
         
      Oikeudelliset perusteet ja pääasialliset perustelut
   
   
               1.
            
            
               Oikeudellinen virhe siinä, että on todettu, että yleisissä ehdoissa FP7 olevan II.22 kohdan 5 alakohdassa lopullisten tilintarkastuskertomusten 11-INFS-025 ja 11-BA119-016 esittämiselle asetettua määräaikaa oli pidennetty (valituksenalaisen tuomion 93 ja 95 kohta) ja ettei komissio ole rikkonut tukisopimusta (valituksenalaisen tuomion 97 kohta).
            
         
               2.
            
            
               Oikeudellinen virhe siinä, että on jätetty perustelematta toteamus, jonka mukaan tilintarkastusta 11-INFS-025 koskeneessa kertomusluonnoksessa ”jo tehtiin selväksi, että kyse oli tietyistä henkilöstökustannuksista, jotka eivät olleet tukikelpoisia, ja että tiettyjä sopimusmääräyksiä oli rikottu, mikä vahvistettiin mainitun tilintarkastuskertomuksen lopullisessa versiossa” (valituksenalaisen tuomion 99 kohta).
            
         
               3.
            
            
               Oikeudellinen virhe siinä, että on todettu tilintarkastuskertomuksen 11-INFS-025 osalta, että Rose Vision ”ei ole esittänyt – mitään seikkaa, jonka perusteella kyseisen tilintarkastuskertomuksen päätelmät voitaisiin kyseenalaistaa” (valituksenalaisen tuomion 101 kohta), ja ettei komissio ole rikkonut tukisopimusta (valituksenalaisen tuomion 102 kohta).
            
         
               4.
            
            
               Oikeudellinen virhe siinä, että on kiistetty, että kyse olisi FutureNEM-hanketta koskevan tukisopimuksen luottamuksellisuusvelvollisuutta koskevien sopimusmääräysten rikkomisesta (valituksenalaisen tuomion 104 kohta).
            
         
               5.
            
            
               Oikeudellinen virhe siinä, ettei unionin ole katsottu olevan vastuussa vahingoista, joita on aiheutunut Rose Visionin sisällyttämisestä päätöksellä 2008/969/EY perustetun ennakkovaroitusjärjestelmän varoitustasolle W 2 ja Rose Visionille tarkoitettujen maksujen keskeyttämisestä (valituksenalaisen tuomion 120 kohta).
            
         
      (1)  EUVL L 344, s. 125.